cyanic-selkie/wikianc huggingface dataset:
Loglan
Loglan er et kunstig språk som blei offentliggjort i Scientific American, juni 1960 av den amerikanske sosiologen og science fiction-forfatteren Dr. James Cooke Brown (født 1921, død 2000). Brown begynte arbeidet med Loglan i 1955, men anså det ikke for å være i ferdig form før i 1989. Hans erklærte mål med Loglan var å drive språkforskning, særlig i forhold til å teste Sapir-Whorf-hypotesen, en hypotese som sier at språket definerer både hva vi kan tenke og hvordan vi tenker det. Målet med Loglan var å skape et språk som tillot en å tenke helt logisk.
Loglans grammatikk skulle i så stor grad som mulig erstattes av formallogikk (språkets navn betyr logisk språk). Brown lurte på om det kunne føre til mer logisk tenkning, og om det ville gjøre Loglan lettere å behandle for datamaskiner. Ordene skulle konstrueres av datamaskiner som ga vekttall til gloser i de største språkene ut fra hvor mange som brukte dem. Slik mente Brown at Loglans ord ville bli lettest mulig å lære for flest mulig, noe som kan tyde på at Brown ikke var fremmed for tanken om å senere gjøre Loglan til internasjonalt hjelpespråk.
Brown betraktet Loglan som sin personlige intellektuelle eiendom, og han ville bestemme over språkutviklinga. Dette førte til at ei gruppe Loglan-tilhengere brøyt ut og danna the logical language group som skapte det Loglan-liknende språket Lojban. Nøyaktig samme konflikt sprengte Volapük-bevegelsen på slutten av 1880-tallet, da språkskaperen Martin Schleyer krevde å diktere utviklinga, mens mange av hans tilhengere krevde medbestemmelsesrett.
Språk som Loglan og Lojban står for noe nytt og samtidig gammalt i utviklinga av kunstige språk i andre halvdel av 1900-tallet. Mens internasjonale hjelpespråk fra midten av 1800-tallet har hatt som mål å være lette å lære og bruke, vender Loglan og Lojban tilbake til målsettingene fra renessansens kunstspråkbevegelse, som mente at ved å skape bedre språk kunne de forbedre den menneskelige tenkninga. Dette har de felles med klassiske såkalte filosofiske språk. Samtidig forsøker de å anvende kunnskaper fra moderne språkvitenskap, psykologi, informatikk osv i utviklinga av disse nye filosofiske språkene.
Robert A. Heinlein, som også ellers viste interesse for kunstige språk, lot Månekolonien bruke Loglan i romanen The Moon is a harsh mistress (1966)
Brent Abernathy
Michael Brent Abernathy (født 23. september 1977 i Atlanta i Georgia), amerikansk baseballspiller som deltok i de olympiske leker 2000 i Sydney. Abernathy ble olympisk mester i baseball under sommer-OL 2000 i Sydney. Han var med på det amerikanske baseballslaget som vant baseballturneringen foran Cuba og Sør-Korea. USA vant semifinalen mot Sør-Korea med 3-2 og i finalen beseiret de Japan med 4-0.
Arbeiderbevegelsens Rus- og Sosialpolitiske Forbund
Arbeiderbevegelsens Rus- og Sosialpolitiske Forbund (AEF, tidligere Arbeidernes Edruskapsforbund) er en norsk organisasjon som promoterer en edruelig livsstil og driver med rusforebyggende arbeid.
Det daværende Arbeidernes Edruskapsforbund ble etablert i 1932 og er en rus- og sosialpolitisk organisasjon. En av ildsjelene bak opprettelsen var Martin Tranmæl. Organisasjonen fikk sitt nåværende navn i 2008, for å bedre signalisere at det er rusproblematikk og sosialpolitisk arbeide som er AEFs hovedfokus.
Organisasjonen arbeider ikke for totalavhold, men for en edruelig livsstil. AEF har fire grunnpilarer, omtalt som «de fire A-er»:
I 2007 hadde AEF 574 individuelle, betalende medlemmer, i tillegg til 283 kollektive enheter med til sammen 102,996 medlemmer. AEF ledes av Anne Solli Hem.
Sanna bedehus
Sanna bedehus er et bedehus fra 1968 i Lurøy kommune, Nordland fylke.
Kirken har 100 plasser.
NM i hopp uten tilløp 1952
NM i hopp uten tilløp 1952 var en del av NM i friidrett 1952.
Mesterskapet ble arrangert på Holtet høyere skole i Oslo 2. mars. Arrangør var Bækkelaget.
Montevista (Davao de Oro)
Montevista (Bayan ng Montevista) er en kommune på Filippinene. Kommunen tilhører Davao de Oro og ligger på øya Mindanao. Folkemengden var i 2015 på 43,706.
Johannes Bosco
Johannes Melkior (Giovanni Melchiore) Bosco, mest kjent som Don Bosco (født 15. august 1815, død 31. januar 1888. Han ble født i Becchi ved Castelnuovo d'Asti i Piemonte i Italia (erkebispedømmet Torino) som yngste sønn i en bondefamilie.
Montevista (Davao de Oro)
Barangayer
Montevista er inndelt i 20 barangayer.
Johannes Bosco
Da han begynte på seminaret i Chieri som 16-åring i 1831, var det veldedighet som sørget for at han hadde passende klær: Sognepresten sørget for en kappe, borgermesteren ga ham en hatt og menighetsmedlemmer bidro med prestekjole og sko. Etter diakonvielsen begynte han som 20-åring på det kirkelige kollegiet (Convitto Ecclesiastico) St. Frans i Torino, etter økonomisk hjelp fra Louis Guala, grunnlegger og rektor for kollegiet. Det produserte på den tiden de best utdannede prestene i hele Italia, inkludert Kirkestaten. Han ble presteviet den 6. juni 1841.
Garza County
Garza County er et fylke i den amerikanske delstaten Texas. Det grenser mot Crosby County i nord, Kent County i øst, Scurry County i sørøst, Borden County i sør og mot Lynn County i vest.
Garza Countys totale areal er 2,321 km² hvorav 2 km² er vann. I 2000 hadde fylket 4,872 innbyggere og administrasjonssenteret er byen Post.
Liste over fylkesordførere i Hedmark
Liste over fylkesordførere i Hedmark. Stillingen ble opprettet 27. mai 1963.
Multiplum
Multiplum i matematikk er et tall som opptrer når et tall blir multiplisert med et heltall.
14, 49, 0 og −21 er multiplum av 7 der 3 og −6 ikke er det. Dette kommer av at det er heltall som 7 kan mulitpliseres med for å få verdiene 14, 49, 0 og −21, der det ikke finnes slike heltall for 3 og −6.
Ekallatum
Ekallatum var en by i øvre Mesopotamia hvis nøyaktige plassering ennå ikke er identifisert, men den lå antagelig et sted langs venstre bredd av Tigris sør for Assur.
Den første kjente konge var Ila-kabkabu, som synes å ha vært i strid med Iagitlim av Mari. Hans sønn Shamshi-Adad I besteg tronen rundt 1810 f.Kr., fortsatte striden, og forsøkte å utvide riket inn i dalen langs elven Khabur. Han ble stoppet av Iagitlims sønn, Iakhdunlim, og han var snart etter beseiret av Naram-Sin av Eshnunna, som fikk ham til å flykte til Babylon. Han kom tilbake da Naram-Sin var død. Like etter fulgte en rekke militære seire for Shamshi-Adad, og han tok hele øvre Mesopotamia og ble konge i Assyria. Han grunnla sin egen hovedstad ved Shubat-Enlil, og innsatte sin eldste sønn Ishme-Dagan som regent i Ekallatum.
Charon-kvartalet
Charon-kvartalet er et kvartal i søndre del av Gamla stan i Stockholm. Kvartalet er omgitt av Lejonstedts gränd i nord, Lilla Nygatan i øst, Munkbrogatan i vest og Kornhamnstorg i sør. Kvartalet består av to eiendommer: Charon 1 och 2.
Navnet
Nesten samtlige kvartalsnavn i Gamla stan ble til på slutten av 1600-tallet og er oppkalt etter begrep (særlig guder) fra den greske og romerske mytologien. Kharon (Charon) var i den greske og romerske mytologien underjordens udødlige ferjemann som førte de dødes sjeler over floden Akheron.
Kvartalet
Charon-kvartalet finnes inntegnet på Petrus Tillaeus kart fra 1733 med nummer 65, men da var kvartalet ubebygd og Mälarens strandlinje gikk over kvartalets søndre hjørne. På Tillaeus kart framgår også ytterligere tre planlagte kvartal sydvest for Charon-kvartalet, Iason og Midas som skulle hete America (nr 64), Africa (nr 63) respektive Asia (nr 54) og skapes ved omfattende utfyllinger, men som det aldri ble noe av. Her ble i stedet Mälartorget anlagt på midten 1800-tallet.
På 1880-tallet ble huset kjøpt av silkefabrikanten Knut Almgren, som her hadde Almgrens kravattfabrikk fram til 1963. Almgrens reklameskilt fantes på fasaden mot Kornhamnstorg som et fotografi fra 1959 viser. I 1917 åpnet en filial av Nya Banken på hjørnet Kornhamnstorg 6 / Lilla Nygatan 22. På 1930-tallet og inn på 1960-tallet lå en filial av Göteborgs Bank i samme lokale. Fasadens utsmykninger mot Kornhamnstorg har blitt forandret og forenklet gjennom tidene, men den opprinnelige dekoren mot kvartalets øvrige gater er på det nærmeste intakt. I dag finnes hovedsakelig kontorlokaler i huset.
Tinnegrend
Tinnegrend er et sted i Notodden kommune i Telemark. Det nå nedbrente Tinnegrend stoppested lå der fram til 2012.
Soraga di Fassa
Soraga di Fassa er en liten, italiensk kommune i Fassadalen i provinsen Trento i regionen Trentino-Syd-Tirol. Kommunen ligger i Dolomittene, og 82 % av befolkningen er ladinsktalende. Gjennom kommunen renner elva Avisio.
Colin Thubron
Colin Gerald Dryden Thubron (født 14. juni 1939 i London) er en britisk forfatter av reiseskildringer og romaner.
I 2008 rangerte avisen The Times ham på plass 45 på deres liste over de 50 fremste britiske etterkrigsforfattere. Han er bidragsyter til The New York Review of Books, The Times, The Times Literary Supplement og The New York Times. Hans bøker har blitt oversatt til mer enn tyve språk. Thubron ble utpekt til kommandant av Order of the British Empire i 2007. Han er medlem og fra 2010 også president av Royal Society of Literature.
Thubron er sønn av brigadegeneral Gerald Thubron og Evelyn (født Dryden), en lineær etterkommer av poeten John Dryden (1631–1700). Han ble født i London og utdannet ved Eton College. Før han ble forfatter arbeidet fem år i forlagsbransjen i London og New York, og produserte uavhengige dokumentarfilmer som har blitt vist på BBC. Han er gift med William Shakespeare-forskeren Margreta de Grazia. Hans adoptivsøster er Sarah Thubron som hans foreldre adopterte da hun var fem år gammel. Hennes biologiske far er musikeren Rod Stewart.
Ny Ellebjerg stasjon
Nordhavn stasjon er en jernbanestasjon i Valby i København, Danmark. Den er sydlig endestasjon for S-tog på Ringbanen, og stasjon på Køge Bugt-banen. En underjordisk endestasjon for Københavns metro er under anlegg. Platformer for høyhastighetsbanen København–Køge–Ringsted-banen ble tatt i bruk da den nye strekningen ble åpnet 29. mai 2019.
Alec Secareanu
Utdannelse og teaterarbeid
Alec Secăreanu ble født i Bucuresti som Alexandru Secăreanu. Han studerte drama ved «I L Caragiale», universitet for teater og filmkunst i Bucuresti, og var ferdig i 2007. Deretter begynte Secăreanu som teaterskuespiller både på uavhengige scener og på oppsetninger på statlige teater, både i Romania og med gjesteopptredener i flere land i Europa.
Stuvland bedehus
Stuvland bedehus er fra 1958 i Lurøy kommune, Nordland fylke.
Wario (serie)
Wario-serien består av ulike videospill skapt av Nintendo, med figuren Wario i hovedrollen. Serien startet med Wario Land: Super Mario Land 3, det første spillet som har Wario som en spillbar figur, og har fått mange flere etterfølgere. Wario-serien omfatter for det meste plattformspill og minispill-samlinger, men også andre sjangere. Den er en spin-off av Mario-serien.
Wario Land-serien
Wario Land-serien er en plattformspill-serie som startet med Wario Land: Super Mario Land 3, etter Warios første opptreden i Super Mario Land 2: 6 Golden Coins.
Stuvland bedehus
Byggverket er i betong og har 80 plasser.
Wario (serie)
Wario Land-spill
I Wario Land, har Wario et slott på Kitchen Island, og reiser ofte for å finne skatter. Spillingen består av hoppe seg gjennom nivåer, kaste fiender, knuse sperrer og bruke andre evner.
Mikrospill
Mikrospill er enkle videospill som er laget av det fiktive selskapet WarioWare, Inc.. Nintendos linje av WarioWare-spill inneholder alle slike mikrospill, som er generelt er mindre enn 5 sekunder lange. Mikrospill er enda enklere og kortere enn minispill, som er funnet i andre spill som i Mario Party-serien. Spillingen i alle WarioWare-spill er forskjellig fra de fleste andre spill, ettersom de involverer spilleren eller spillerne å prøve å vinne mikrospillene så fort som mulig. De fleste spill presenterer instruksjoner i form av et verb og slipper spilleren raskt inn i en situasjon hvor de må utføre det verbet, for eksempel å springe fra noe.
Alec Secareanu
Utdannelse og teaterarbeid
I 2014 jobbet Secăreanu sammen med skuespillerinnen Alexandra Pirici i en installasjon over flere måneder på Veneziabiennalen. Samme år forkortet han fornavnet sitt fra Alexandru til «Alec».
Secăreanu ble bedre kjent i slutten av 2015, da han hadde hovedrollen som Tyler Durden i den uavhengige teaterproduksjonen «Fight Club», med regi av Ilinca Radulian. I denne Bucuresti-baserte produksjonen av Les Ateliers Nomades, som han hadde vært med å få i stand, ble Chuck Palahniuks roman Fight Club tilrettelagt for scenen.
Roller i film og TV
På midten av 2000-tallet, samtidig som han hadde flere roller ved ulike teatre, ble Alec Secăreanu med i flere rumenske TV-serier, og fikk roller i flere kortfilmer. Etter eget utsagn lærte Secăreanu svært mye gjennom manusarbeidet med kortfilmen Casting Call av Conrad Mericoffer, der han samarbeidet med den kjente rumenske skuespilleren Victor Rebengiuc. I 2016 hadde Secăreanu en liten rolle i den britiske kinofilmen Chosen av Jasmin Dizdar og den amerikanske TV-filmen The Saint av Simon West.
Secăreanu vant internasjonal anerkjennelse da han i 2017 fikk sin første filmhovedrolle i Francis Lees spillefilm God’s Own Country. I det prisbelønte dramaet spiller han den rumenske gjestearbeideren Gheorghe, som tar arbeid på en bondegård i Yorkshire. Der møter han og får etter hvert et forhold til den jevnaldrende sauebonden Johnny (spilt av Josh O’Connor). Rollen i God’s Own Country skaffet ham egen agent i London og medlemskap i den britiske skuespillerforeningen i tillegg til en nominasjon til årets skuespiller på den uavhengige britiske filmfestivalen (British Independent Film Award).
Alec Secăreanu bor i Bucuresti. I tillegg til å jobbe som skuespiller, tar han også oppdrag som castingassistent, og har vært involvert i produksjonen av flere kortfilmer.
Johann Christian Schubart
Johann Christian Schubart (von dem Kleefelde, født 24. februar 1734 i Zeitz i fyrstedømmet Sachsen-Merseburg, død 23. april 1787 i Würchwitz samme sted) var en tysk agronom.
Schubart var først linvever og ble i 1760 krigskommissær ved de i Berlin anordnede britiske hjelpetroppene, men skjøtte fra 1769 sine landeiendommer.
Hans Ökonomisch-kameralistische Schriften kom ut i seks bind 1783–1784.
Schubart var frimurer og styrte prosessen med å høygradsystemet «den strikte observans» i Danmark.
Astor House
Astor House er en femetasjes bygning i distriktet Hongkou i Shanghais sentrum. Det neoklassiske barokke bygget ble reist i 1846 som Richard's Hotel and Restaurant, men fikk navnet Astor House i 1857. Mange berømtheter har bodd på hotellet, blant andre den amerikanske generalen og senere presidenten, Ulysses S. Grant, fysikeren Albert Einstein, ragtimekomponisten og musikeren Scott Joplin, filosofen Bertrand Russell, ballettdanseren Margot Fonteyn og stumfilmkomikeren Charlie Chaplin. Chiang Kai-shek sov på rom 24 natten før han flyktet til Formosa i 1949.
Astor House var den første bygning i Kina som fikk elektrisk lys.
I 1990 ble huset det første tilholdssted for Shanghaibørsen. Senere ble det et hotell igjen, under navnet Pujiang Hotel.
Det ligger like ved Suzhouelvens utløp i Huangpu, nord for broen som fører sør til The Bund.
Trasimeno
Innsjøen Trasimeno (italiensk: Lago Trasimeno), er den fjerde største innsjøen på den italienske halvøya med et overflateareal på 128 km².
Historisk var Trasimeno kjent som «Perugiasjøen» og dette navnet gjør det enkelt å forstå viktigheten som innsjøen alltid har hatt for det nordvestlige Umbria og for Chianadistriktet i Toscana. Et betydelig slag fant sted på den nordlige bredden av innsjøen i april 217 f.Kr. under den andre punerkrigen.
Der er tre øyer i innsjøen. Den nest største, Isola Maggiore, er den eneste som er bebodd. Den lille fiskelandsbyen hadde sin storhetstid i det 14. århundre, i dag er det bare rundt 30 innbyggere tilbake. De fleste bygningene, inkludert ruinene av et fransiskaner-kloster, stammer fra 1300-tallet.
Trongfossen
Trongfossen er et dypt elvegjel i Nidelva i Trondheim, og ligger ca. 1,4 km nedenfor elvas begynnelse i Bjørsjøen. Før kraftutbygginga i Nidelva og byggingen av Hyttfossen dam, var dette gjelet en foss, og under flom kunne høydeforskjellen være ganske høy ovenfor og nedenfor. Også under den hittil siste, store flommen, i 1976 var høydeforskjellen rundt 5 meter, og takket være Trongfossen, som effektivt bremset de store vannmassene, ble nok flommen langt mindre i Trondheim enn den ellers ville ha blitt.
I geologisk målestokk er ikke Trongfossen spesielt gammel, da den ble dannet for ca. 10 000 år siden. Før det gikk «Nidelva» rett vestover og gikk sammen med Gaula ved Ler. På den tiden var isen etter siste istid i ferd med å trekke seg tilbake, og det ble lagt opp en stor israndterrasse omtrent fra der hvor kommunegrensa i dag går mellom Klæbu og Melhus, og ut til Fremo. Denne israndterrassen stoppet vannet, og dermed måtte det finne et nytt løp, og det brøt da igjennom fjellet og dannet Trongfossen, og deretter ble Nidelva slik vi kjenner den i dag, til. Dersom en står på Trongfossbrua og ser oppover Trongfossen, ser en tydelige spor etter store jettegryter, og en kan levende tenke seg hvilke krefter som har vært på ferde.
I og med at Trongfossen har vært så sentral i dannelsen av landskapet i Klæbu, er det også naturlig at det er nettopp Trongfossen som er motivet i Klæbus kommunevåpen.
Like nedenfor Trongfossen lå Hyttfoss Sagbruk. Tømmeret ble fløytet fra Selbusjøen til Hyttfossdammen, via Trongfossen. Dette er en smal foss, med bratte berg på begge sider. Det hendte ofte at tømmeret floket seg i fossen. Tømmerfløterne ble da heist ned med tau for å greie opp floken.
Sportsdykkere har flere ganger forsøkt å nå bunnen i Trongfossen uten hell. Kantene ned er bratte og strømmen er sterk.
Won by a Fish
Won by a Fish er en amerikansk stumfilm fra 1912, regissert av Mack Sennett.
Handling
En pappa blir så trist på grunn av uflaks som fisker, og dette får ham til å avvise Harry (spilt av Edward Dillon) datterens nye kjæreste.
Dagen etter starter faren med håp om bedre hell, og det unge paret ser en ny mulighet til å komme nærmere ham. Planen deres lykkes i så stor grad, at pappaen hennes blir tvunget til å akseptere Harry som hans fremtidige svigersønn.
Dana Abdulrazak
Dana Abdulrazak (født 3. januar 1986) er en irakisk friidrettsutøver, som konkurrerer i sprintløp. Hun representerte Irak under Sommer-OL 2008, der hun ble utslått i de innledende rundene. Abdulrazak var flaggbærer under åpningen av Sommer-OL i London i 2012.
Thorleif Reiss
Familie
Thorleif Reiss var sønn av komponisten og musikkviteren Georg Reiss (1861–1914) og Elisabeth Dymling (1861–1920). Han var bror av skuespilleren Elisabeth Reiss.
Han ble første gang gift i 1920 med Esther Colbjørnsen Dahl (1896–1941). Etter hennes død giftet han seg i 1944 med Gunborg Kristiane Skistad (1911–2001).
Han var far til skuespilleren Helge Reiss (1928–2009).
Anna av Pommern
Anna (født 18. september 1554, død 10. september 1626) var prinsesse av Pommern, gift hertuginne av Mecklenburg.
Hun var datter av hertug Philipp I av Pommern (1515–1560) og Maria av Sachsen (1515–1583). 9. desember 1588 giftet hun seg med hertug Ulrik III av Mecklenburg-Güstrow, enkemann etter sitt ekteskap med Elisabeth av Danmark. Da han døde i 1603 flyttet hun i mai samme år fra Güstrow slott til sitt enkesete i Grabow, hvoretter hun gikk under tittelen hertuginne av Grabow. Her døde hun 10. september 1554 og ble bisatt i Güstrow.
Gravmæle
I Güstrow domkirke ses hertug Ulrich, hans første kone Elisabeth og Anna selv som knelende marmorfigurer. På hennes tilknyttede våpentavle foroven leses: H G A A N for Hilf, Gott, aus aller Not. Annas figur ble utført av billedhuggerne Claus Midow og Bernd Berniger og stod ferdig i 1599.
Fraates III av Partia
Fraates III (persisk: فرهاد سوم‎) var konge av Partia fra 70 til 57 f.Kr. Han etterfulgte sin aldrende far Sinatrukes som i henhold til Lukian styrtet den foregående kongen ved makt i ca. 77 f.Kr. og satt på tronen i 7 år. Fraates ble kalt for «Guden» grunnet sine mynter ettersom de var ideelle for sjøfolk eller langveisfarende da de var polert med gullstøv og folk i andre land betraktet dem som mer verdifull enn deres faktiske verdi.
Liv og virke
Under Fraates' styre kom Partia igjen i kontakt med de større politiske hendelser i vestlige Asia. Romerriket hadde redusert Selevkideriket, og i 64 f.Kr. var Syria blitt en romersk provins. Det førte Roma i konflikt med omliggende riker, først og fremst greske Pontos nord i Anatolia ved kysten av Svartehavet og Armenia. Da Fraates III kom på tronen i 70 f.Kr. forberedte den romerske hærføreren Lucullus på å angripe Tigranes den store i Armenia, som hadde slått seg opp til en betydelig maktfaktor i vestlige Asia, til tross for sin ydmyke bakgrunn som tidligere gissel i Partia. Etter at han kom på den armenske tronen gikk Partia inn i en epoke med uro og innbyrdeskrig, og Tigranes grep anledningen å erobre Mesopotamia og flere vasallstater fra Partia. I Pontos var Mitridates VI, også kjent som «den store», og var en av de mest formidable motstandere av Roma.
Med Romerrikets underleggelse av Syria ble imperiet naboer av Partia med Eufrat som grense. Den første offisielle kontakten mellom de to statsmaktene hadde skjedd i 96 f.Kr. i Kilikia hvor Lucius Cornelius Sulla var guvernør, og Mitridates II av Partia. Kontakten utviklet seg aldri til noen allianse. Da både Pontos og Armenia ble militært konfrontert med Romerriket søkte de allianse med Fraates III og Partia. Han avslo, ikke for at han favoriserte Roma, men for at han ikke ville innvikles med noen av de to andre betydelige statsmaktene i region. Snart avslo han også tilnærmelsene fra den romerske kommandanten Lucullus og senere også Pompeius.
I 66 f.Kr. invaderte Pompeius Armenia med den yngre Tigranes, og Tigranes den store som nå var bortimot 75 år, overga seg. Pompeius behandlet ham med respekt og lot han beholde sin kongedømme, men for klekkelig betaling på 6 000 talenter eller 180 tonn med sølv. Pompeius okkuperte deretter smårikene Kordiene og Osroene og sendte den troløse sønnen til Roma som fange.
Fraates' frykt for sammensvergelse i hjemlandet var berettiget. En gang rundt 57 f.Kr. ble han myrdet av sine to sønner, Orodes II og Mitridates III. Fra kileskrifter er hans søster og hustru Peruztana kjent.
Fjell i Telemark
Dette er en liste over de 25 høyeste fjellene i Telemark med en primærfaktor på minst 50 meter, samt øvrige kommunetopper over 1400 moh.
Forsvarets musikk
Forsvarets musikk omfatter fem profesjonelle musikkorps i Forsvaret.
Korps
I tillegg kommer Hans Majestet Kongens Gardes musikkorps, 3. gardekompani, («Gardemusikken»), som består av vernepliktige og Heimevernskorpsene som er organisert i Heimvernet.
Korps fra Forsvarets musikk har vunnet flere Spellemannpriser og deltatt med ære ved flere tattooer, der både musikk og drill er en spesialitet.
Heimevernet har også ulike heimvernskorps, som er prosjektbaserte korps.
Organisering
Forsvarets musikk er underlagt Forsvarets fellestjenester (FFT) som favner om alle de kulturelle enheter i Forsvaret. Forsvarets musikk en del av forsvarssjefens strategiske kommunikative verktøy, både internt og eksternt for Forsvaret. Blant oppgavene er utstrakt konsertvirksomhet, seremonielle oppdrag og ulike typer representasjonsvirksomhet.
Forsvarets musikk er arrangør av Norsk Militær Tattoo.
Historie
Militærmusikk er musikk skrevet for militære musikkorps, men også betegnelse for de musikkorps som er knyttet til militærvesenet.
Et militærorkester består av tre- og messingblåsere og slagverk. Repertoaret består av marsjer og bearbeidelser av komposisjoner skrevet for andre orkestertyper, men også mye originalmusikk.
Militærmusikk har i tidligere tider vært ensbetydende med «krigsmusikk». Helt siden antikkens dager har mange folkeslag brukt signalinstrumenter for flere formål: til å formidle ordrer, til å oppildne egne soldater og for å skremme fienden. Hærene har benyttet slag- og blåseinstrumenter som pauker, lurer, skalmeier, fløyter, trompeter, oboer og annet. Moderne, europeisk militærmusikk med musikkorps oppstod på 1700-tallet under innflytelse av den tyrkiske janitsjarmusikken.
I Norge har militærmusikk spilt en rolle fra sagatidens bruk av lursignaler, gjennom middelalderens og den nyere tids trommeslagere (tamburer), skalmeieblåsere (oboister) og andre instrumentalister og til vår tids korps. Etter hærordningen av 1810 skulle hvert regiment ha seks oboister og én hornblåser. Ved inndelingen i brigader i 1817 fikk hver infanteribrigade 19 musikere, 23 fra 1880. Fra 1954 var det syv militære musikkorps med fast ansatte musikere, fra 2003 er det fem, etter at Forsvarets distriktsmusikkorps Østlandet i Halden og Forsvarets distriktsmusikkorps Sørlandet i Kristiansand ble nedlagt 31. desember 2002.
Militærmusikken har vært en betydelig kulturfaktor med innvirkning på det øvrige musikkliv, på 1800-tallet under ledere som Friedrich August Reissiger, Paolo Sperati og Ole Olsen. Flere berømte norske musikere har gått ut fra militærorkestre, som Johan Svendsen, Gudbrand Bøhn, Fredrik Ursin og Johan Halvorsen. Kjente militærmusikere for øvrig: Georg Andersen, Oscar Borg, Adolf Hansen, Knut Glomsaas, Fredrik Wilhelm Gomnæs, Ole Hjellemo, Johannes Hanssen, Alfred Evensen og Bjarne Th. Larssen. I de siste tiår; navn som Rolf Nøddelund, Christer Johannesen, Bjørn Mellemberg og Kjell Martinsen.
Musikkens funksjoner ble fjernet fra arméens taktiske direktiver rundt 1900.
Guy Parmelin
Guy Parmelin (født 9. november 1959 i Bursins) er en sveitsisk politiker (SVP). Han ble valgt som medlem av Sveits' Nationalrat i 2003. I 2015 ble han innvalgt som medlem av regjeringen, Bundesrat, som etterfølger av Eveline Widmer-Schlumpf (BDP). Parmelin er næringsminister i regjeringen.
Glomfjord kirke
Glomfjord kirke er en langkirke fra 1957 i Meløy kommune, Nordland fylke.
Byggverket er i mur og har 250 plasser.
Pompilinae
Pompilinae er en underfamilie av vepser som tilhører gruppen broddvepser (Aculeata).
Veivepsene jakter på edderkopper som de gir som fôr til sine larver. De er raske og utstyrt med en kraftig giftbrodd og kan nedlegge edderkopper som er mye større enn dem selv.
Utseende
Middelsstore (ca. 5 – 30 mm), slanke vepser med lange, kraftige bein, gjerne svarte eller rødlige. Hodet er nokså lite, antennene lange og trådformede, de holdes gjerne litt opprullet. Kroppen er snau uten synlige hår. Vingene er forholdsvis lange og smale, uten påfallende vingemerke, men med velutviklet årenett. De har ofte mørke flekker eller tverrbånd. Bakkroppen er slank, høyere enn bred, festet til forkroppen med en kort "stilk" (petiolus).
Gebze
Gebze (navn i antikken: Libyssa; gammelgresk: Λίβυσσα; eldre navn Gekbuze, Ghviza og Gavize) er en industriby i Kocaeli (provins) i Tyrkia. Den ligger 48 km øst for Istanbul på den nordlige bredden av Marmarasjøen. Byen har vokst raskt de siste årene, fra 159 116 innbyggere i 1990 til 253 487 innbyggere i 2000.
Pompilinae
Levevis
Veivepsene er også kjent som edderkoppjegere. Hunnen graver gjerne en tunnel i bakken eller lager et lite bol av gjørme. Så gå hun på jakt etter en edderkopp, gjerne en litt stor art. Hun sniker seg inn på edderkoppen, og kan også bruke antennene til å roe den ned før hun angriper og gir byttet et lynraskt stikk i den tynnhudete partiet der beina er festet til kroppen. Giften fra stikket lammer edderkoppen, men dreper den ikke. I varmt klima er det avgjørende at edderkoppen fortsatt er live – en død edderkopp ville råtne før vepselarven hadde fått fullført utviklingen. Hunnen sleper den lammede edderkoppen med seg til bolet, drar den nedi og legger et egg på den. Deretter forsegler hun bolet og drar sin vei. Larven spiser den fortsatt levende edderkoppen gradvis opp, men dreper den gjerne ikke før den selv er utvokst.
Gebze
Historie
Hannibal begikk selvmord i havnen av den antikke byen Libyssa i 182 f.Kr. fremfor å bli fanget av romerne.
Tom Clancy’s Rainbow Six: Rogue Spear
Tom Clancy's Rainbow Six: Rogue Spear er et taktisk skytespill utviklet av Red Storm Entertainment, utgitt til Windows høsten 1999, og senere til Mac OS, PlayStation og Dreamcast.
Rogue Spear er den første oppfølgeren til det populære Tom Clancy's Rainbow Six, og begge spillene er basert på en bok av den amerikanske forfatteren Tom Clancy, Rainbow Six.
Handlingsreferat
Etter Sovjetunionens sammenbrudd i 1991, oppstår det økonomiske problemer i Russland og over hele det tidligere Øst-Europa. Terrorisme i regionen blir mer og mer vanlig når befolkningen må slåss i en tilsynelatende endeløs strøm av konflikter om forsyninger og andre nødvendige varer. I dette makt-vakuumet oppstår det en veldig farlig situasjon: Medlemmer av en russisk mafia har begynt å kjøpe opp overflødig militært utstyr med bistand fra nåværende medlemmer fra det russiske militæret.
Medlemmer fra Rainbow Six angriper dem, og får tak i plutonium som terroristene hadde fått tak i, og Rainbow sporer opp andre våpen og materiale til en marinebase i Arktis. En påfølgende etterforskning avslører at plutonium-avtalene var en del av en plan mellom en russisk sjef for organisert kriminalitet ved navn Maxim Kutkin, og en våpen-selger kalt Samed Vezirzade. De har til hensikt å bruke plutonium kjøpt fra militæret til å produsere atomvåpen ved forlatte russiske militæranlegg, og deretter distribuere disse våpnene til terrorister på en ulovlig svartebørs.
For å forhindre enhver terror-angrep med kjernefysisk materiale forsøker Rainbow Six å angripe både Kutkin og Vezirzade. Men Kutkin tar kontroll over et atomkraftverk, og truer med å stenge ned et kjølesystem for reaktorene, noe som kan resultere i en kjernefysisk nedsmelting. For å forhindre en potensiell gjentakelse av Tsjernobyl-ulykken, blir Rainbow-soldatene nødt til å storme anlegget for å gjenerobre anlegget før terroristene gjør alt for stor skade.
Oppbygning
I Rainbow Six: Rogue Spear skal spilleren lede et internasjonalt lag antiterrorister. Spilleren får planlegge oppdragene, og utføre dem i førsteperson. I løpet av utførelsen kan spilleren hoppe mellom å være hvem som helst i laget.
Rogue Spear tar i bruk en noe oppgradert versjon av spillmotoren brukt i Rainbow Six, og kan slik ses på som en omfattende utvidelsespakke til forgjengeren. Men Rogue Spear har en like omfattende mengde oppdrag, med en egen historie, og en mengde nye våpen. Flere aspekter ved spillet er endret, og nye aspekter, som snikskytteroppdrag, er introdusert. Flerspiller-delen av spillet er sterkt utvidet i forhold til Rainbow Six.
Himmel og hav (album)
Himmel og hav er et musikkalbum med Anders Bru, utgitt i 1990. Dette er hans aller første soloalbum.
Tom Clancy’s Rainbow Six: Rogue Spear
Utvidelsespakker
To utvidelsespakker ble gitt ut til Windows-versjonen av spillet: Urban Operations ble utgitt den 4. april 2000, og inneholdt åtte nye oppdrag, i tillegg til fem oppdrag fra det gamle Rainbow Six. Utvidelsen introduserte også fire nye våpen.
Black Thorn ble utgitt den 15. september 2001, og inneholdt ni nye enspilleroppdrag, og 6 nye flerspilleroppdrag. I tillegg til ti nye våpen, introduserte Black Thorn et nytt modus i flerspillerspill, Lone Wolf.
Kim Holm
Kim Holm (født 3. juli 1980) er en norsk tegneserieskaper. Han har tegnet og skrevet albumet Dette er et Ran, samt tegnet for bladene Nemi, Tusj, og Bizarro. Han har også laget omslaget til Black Debbath CD-en Den Femte Statsmakt.
Han vant nykommerprisen på Raptus I 2005.
Han står bak nettstedene Cartoonarchy og Freecomics.
Byåsen Idrettslag
Byåsen Idrettslag (stiftet 30. oktober 1921) er et norsk idrettslag fra Byåsen i Trondheim, med rundt 2,000 medlemmer.
Håndball
Kvinnehåndballaget har vunnet Eliteserien fem ganger; 1987, 1988, 1990, 1996 og 1998.
Kjente utøvere
I både eldre og moderne tid er kvinnehåndballaget det mest markante fra Byåsen, men også flere kjente langrennsløpere, skihoppere og kombinertløpere:
Great Russell Street
Det mest kjente landemerket i Great Russell Street er British Museum, som har hovedinngang mot Great Russell Street og opptar 1/3 av gatas lengde. I nr. 16-22 ligger det store hotellet Jurys. Nærmere Southampton Row omgis Great Russel Street av store parker.
Thomas Cook åpna sitt første reisebyrå i nr. 59 i 1862. I nr. 62 lå en gang Bloomsbury Dispensary, der pioneren Edward Jenner drev sine forsøk med vaksine og inokulasjon.
Qi Baishi
Qi Baishi (kinesisk: 齊白石, pinyin: Qí Báishí, Wade-Giles: Ch'i Pai-shih, født 1. januar 1864 i Xiangtan i provinsen Hunan i Kina, død 16. september 1957 i Beijing) var en kinesisk kunstmaler.
Som 14-årig ble han tømrer og senere lærte han seg selv å male. Fra 1917 til sin død bodde han i Beijing.
Han var en av de best kjente kinesiske malere i sin samtid, kjent for sin lunefulle, ofte lekende stil i sine verk malt med vannfarver. Blant hans mange forskjellige motiver var fugl og blomster, dyr, landskaper (Shan shui), figurer, leketøy og grønnsaker.
Camil Petrescu
Camil Petrescu (født 22. april 1894 i București, død 14. mai 1957 sammesteds) var en rumensk dramatiker, romanforfatter og filosof.
Da begge foreldrene døde tidlig, ble Camil Petrescu oppdratt av en slektning. Han gikk på skolen i Obor; senere fortsatte han å studere ved Colegiul «Sfântul Sava» og gymnaset «Gheorghe Lazăr» i București. Siden han var fattig, måtte han arbeide for å forsørge seg, og begynte først å studere filosofi ved Universitetet i București i 1913, da han var 29 år gammel. I 1914 debuterte han i tidsskriftet Facla med artikkelen Femeile și fetele de azi («Dagens kvinner og piker»), under pseudonymet Raul D.
I 1916 ble han innkalt til krigstjeneste i 1. verdenskrig, hvor han ble såret to ganger (og var så å si døv resten av livet ), og ble til slutt tatt til fange av østerrikerne. Han ble holdt i fangeleirer i Sapronyek (Ungarn) og Plan (Böhmen). Han ble frigitt i 1918, og beskrev krigserfaringene sine i romanen Ultima noapte de dragoste, întâia noapte de război («Den siste kjærlighetsnatt, den første krigsnatt») (1930).
I 1933 skrev han romanen Patul lui Procrust («Procrustes' seng»). Den ble oversatt til norsk av Steinar Lone i 2006. Romanens handling foregår i slutten av 1920-årene og er en beretning om kjærlighet og erotikk blant bohemer og korrupte samfunnstopper. Petrescu var påvirket av Marcel Proust. Boka ble filmatisert i 2002 i Moldova.
I løpet av sitt liv var Petrescu også lærer i Timișoara og direktør for Nasjonalteatret i București. Han var medlem av Det rumenske akademi fra 1948.
Han var venner med den rumensk-jødiske forfatteren Mihail Sebastian, noe som ikke hindret ham fra å være til tider anti-semitt.
Han døde av en hjertesykdom.
Familie
Han giftet seg med den trettitre år yngre skuespillerinnen Eugenia Marian i 1947; de skilte seg etter en stund, men fortsatte å bo i samme hus. De hadde to sønner, Camil Aurelian og Octavian, som begge hoppet av til Vesten i 1969, først til Sverige, deretter via Vest-Tyskland til USA. Der var de musikkjournalister for Radio Free Europe. Moren deres emigrerte også til USA i 1970-årene sammen med sin nye ektemann og deres felles sønn.
Henrik Harboe
Henrik Jacobsen Harboe (født 1. mai 1784 i København, død 9. desember 1848 i Arendal) var amtmann i Nedenes amt fra 1737 til 1848.
Henrik begynte å studere i 1799, og tok juridisk kanditatur i 1803, samme år var han auditør i Den Norske Artilleribrigade, med tittelen Overauditør. I 1814 ble han fogd i Buskerud, og 19. april 1837 ble han amtmann i Nedenes og Raabyggelaget amt.
Foreldrene var oberst i Nordenfjeldske Dragonregiment Jacob Harboe (1736-1824) og Cecilia Marie Meyer. Han ble selv gift med danskefødte Julie Gertrude Mourier (1790-1840) i 1810. Hennes far var Ferdinand Louis Mourier, professor, prest og fra Sveits. Henrik og Cecilia bodde i Arendal under hans amtmannsembete, og de fikk 7 barn inkludert Edvard Henrich Waldemar Harboe (1815-1894) (med etterkommeren Morten Harboe) og Lorentz Julius Torvald Harboe (1828-1867).
Haidar Nasser Shaheed
Haidar Nasser Shaheed (født 13. januar 1981) er en irakisk friidrettsutøver, som konkurrerer i diskoskast. Han representerte Irak under Sommer-OL 2008, der han ble utslått i de innledende rundene.
Aust-Agder Skikrets
Aust-Agder Skikrets (stiftet 18. januar 1917) er en tidligere krets i Norges Skiforbund.
Kretsens opprinnelige navn var Sørlandets Skikreds. Kretsen skiftet navn til Aust-Agder Skikrets i 1923. Aust-Agder Skikrets, Vest-Agder Skikrets og Rogaland Skikrets ble slått sammen til Agder og Rogaland Skikrets i 2007.
Jonas Westberg
Jonas Westberg (født 16. februar 1980) er en svensk tidligere skihopper som representerte IF Friska Viljor. Han konkurrerte internasjonalt i årene 1995-2006, hovedsakelig i kontinentalcupen, der hans beste plassering i enkeltrenn var 5.-plass i normalbakken i Calgary 19. juli 2003. Han deltok i bare ett verdenscuprenn, i Falun 13. mars 1997, der han ble nummer 61 av 64 deltakere.
Westberg var med i VM i Trondheim i 1997. Han ble nummer 51 i normalbakken og 54 i storbakken (begge av 58 deltakere), og var på det svenske laget som ble sist av 13 lag i lagkonkurransen. Han ble svensk mester i normalbakke i 1998.
Hemostase
Hemostase er fellesbetegnelsen på de prosessene i kroppen som stopper blødning som følge av en skade i blodårens vegg. Hos mennesket deler man hemostasen i flere trinn, hvor hvert trinn bygger på det foregående og først tetter igjen-, og på sikt reparerer defekten i blodåren, og gjenoppretter normal blodstrøm i området.
Det første trinnet kalles gjerne for den primære hemostasen, og består i korte trekk i at blodåren rundt skadestedet trekker seg sammen og blodplatene danner en plateplugg som dekker skadestedet. Dette følges så av den sekundære hemostasen, også kjent som koagulasjonen. Her vil en kaskade av kjemiske prosesser i blodet medføre at blodet danner et koagel (blodlevring), noe som forsterker platepluggen som ble laget av blodplatene. Til slutt begynner fibrinolysen, som er nedbrytning av koagelet og platepluggen, slik at blodet igjen kan flyte som normalt i blodåren.
Hovedtrekkene i hemostasen er lik for alle pattedyr. Den følgende teksten fokuserer på hemostasen hos mennesket, siden det er på denne arten mesteparten av forskningen er gjennomført.
Primær hemostase
Først vil blodåren rundt skadestedet trekke seg sammen. Dette skyldes delvis en nerverefleks og delvis utslipp av serotonin fra aktiverte blodplater. Når blodåren trekker seg sammen, vil mengden blod som strømmer gjennom området bli mindre, slik at lekkasjen av blod ut i vevet blir så liten som mulig.
Deretter vil det dannes en plateplugg som skal tette skaden. Denne prosessen starter ved at karskaden eksponerer subendotel, med andre ord deler av karveggen som normalt ikke kommer i kontakt med blodet. Når subendotelet eksponeres vil blodplatene som normalt enkelt og greit glir langs karveggen komme i kontakt med skadet karvegg og aktiveres. Aktiverte blodplater kan, ved hjelp av von Willebrands faktor, feste seg til karveggen. En kan gjerne si at von Willebrands faktor fungerer som lim mellom skadestedet og blodplatene, og vi får en lokal oppsamling av blodplater på stedet (plateadhesjon).
Blodplatene vil også endre seg fra å være runde til å bli flate, slik at de kan dekke skadestedet bedre. Samtidig vil det på overflaten dukke det opp reseptorer som normalt er skjult inne i blodplatene. Disse reseptorene kan hekte seg til fibrinogen, et stoff som produseres i blodet når blodet koagulerer (se nedenfor). Blodplatene kan dermed bruke fibrinogen til å hekte seg sammen med andre, aktiverte blodplater. Resultatet er plateaggregasjon, med andre ord at platene pakkes tett sammen i et nettverk.
Sekundær hemostase
Dannelsen av en plateplugg starter det neste trinnet i hemostasen. I blodet vil det hele tiden flyte flere, ikke-aktiverte koagulasjonsfaktorer, enzymer som når de aktiveres enten kan aktivere et nytt enzym eller endre/aktivere andre proteiner. I korte trekk kan man tenke på koagulasjonsfaktorene som en rekke enzymer, hvor et aktivert enzym vil aktivere det neste enzymet i kjeden, som så kan aktivere det neste og så videre. Disse reaksjonene vil til sammen danne proteinet trombin, som har to oppgaver: For det første stimmulere trombin til dannelse av enda mer trombin, og for det andre aktivere fibrinogen til fibrin.
Fibrinolyse
Dersom en plateplugg og det medfølgende koagel ble værende i blodåren for evig tid, ville dette på sikt gi en redusert blodtilførsel til områdende som blodåren forsyner. Fjerning av denne pluggen er derfor en viktig del av reparasjonen av en karskade. Også her spiller proteinet trombin en viktig rolle.
Trombinet vil stimulere endotelet i det skadede området til å slippe ut enzymet tissue plasminogen aktivator (t-PA). t-Pa aktiverer plasminogen, som finnes i koagelet, til plasmin, som så vil klippe i stykker nettverket som fibrinet dannet ved den sekundære hemostasen. Det seige nettverket som holder koagelet sammen kan dermed ikke lenger gjøre jobben sin og koagelet løses opp. De oppklippede fibrindelene kalles D-dimer, som kan påvises i en blodprøve. Tilstedeværelse av d-dimer i blodet avslører at hemostasen er aktivert.
Gottfried Hendtzschel
Hendtzschel kom til Stavanger omkring 1620. Han var gift med en datter av Johan og Barbra Torkildsdatter, men hennes navn kjenner vi ikke. Han ble borger i Stavanger i 1629.
Marco Priis Jørgensen
Marco Priis Jørgensen (født 2. juni 1991) er en dansk fotballspiller som spiller for.
Gottfried Hendtzschel
Han var elev av Peter Reimers som kan ha vært fra Neustadt in Holstein. Holstein var på denne tiden en del av Danmark-Norge.
De fleste verkene hans er å finne på Sørvestlandet og består av altertavler og annen kirkekunst, han brukte ofte italienske forbilder når han laget kunst. Hendtzschel står bak malerier på altertavler og prekestoler i Ogna kirke, Utstein klosterkirke og kirker i Ryfylke, som Talgje, Årdal og Strand.
Overalt dominerer påsken motivet i hans mange altertavler. De følger temmelig nøyaktig stikk etter komposisjoner av Lucas van Leyden, Federigo Barocci, Abraham Bloemaert, Karel van Mander og Jacques de Gheyn, men med en særpreget koloritt.
Av hans få bevarte portretter er de av sogneprest Daniel Jørgenssøn og Maren Nilsdatter i Hjelmeland kirke de ypperste.
Henrik Grevenor skriver at han døde omkring 1650. Robert Kloster meste at han malte en korsfestelsesgruppe til Sauda kirke i 1656, og at han samme sted skulle ha arbeidet med altertavlen i 1663.
The Worth of a Man
The Worth of a Man er en amerikansk stumfilm fra 1912, regissert av J. Farrell MacDonald.
Handling
Når Arthur Severn studerte ved et universitet, ble han ofte møtt med latterliggjøring av de andre studentene på grunn av hans pukkelrygg. Men Elsie Woodward er medfølende. Men Arthur blir generelt foraktet på grunn av sin misdannelse. Men han gir aldri opp, og blir etter hvert en vellykket kirurg ved et sykehus. Når en skadet Elsie blir fraktet til det samme sykehuset, blir Arthur satt til å gjennomføre en vanskelig operasjon på henne.
Men i løpet av operasjonen oppstår det en brann ved sykehuset, og flere ansatte velger å forlate operasjonen for å søke tilflukt. Men Arthur holder hodet kjølig, til tross for flammene og røyken. Når han endelig er ferdig med operasjonen bærer han den bevisstløse unge kvinnen til et tryggere sted. Men Arthur led for sitt heltemot, og ble brent og vansiret i brannen.
NM i hopp uten tilløp 1953
NM i hopp uten tilløp 1953 var en del av NM i friidrett 1953.
Mesterskapet ble arrangert i Vikersund 22. februar. Arrangør var Vikersund IF.
Assuwa
Assuwa var et forbund av riker i det vestlige Anatolia, som ble beseiret av hettittene omkring 1400 f.Kr. Assuwaforubundet hadde blitt dannet for å stå imot hettittene. Assuwaforbundet bestod ifølge hettittene av 22 riker.
Andreas Halmrast
Andreas Halmrast (født 1951) er en gårdbruker og visesanger fra Søndre Land i Oppland. Han mottok den andre Prøysenprisen i 1975, og utga i 1976 både visesangboka Gamp å svette, snus å høge skratt  og LP'en Gamp å svette, snus å høge skratt.
Tema i visene er «det vanlige hverdagsslitet», og «arbeidet med jorda og skogen». Han skrev som regel tekst og melodi selv, men noen av melodiene er ved farfaren, Andreas Halmrast senior.
Han ble portrettert i ett av de seks programmene i tv-serien Vise og miljø i 1979. Han er representert med «Førjulsstemning» i Norsk visebok (1997), med «Våronnfeber» og «Garden på bygda» i Nynorsk litteraturantologi for den vidaregåande skolen (1977), og med fire sanger i Senterpartiets sangbok (1977).
Halmrast trakk seg tilbake fra artistlivet for å drive slektsgården Søndre Halmrast, men etter at han overlot gården til sønnen gjorde han et comeback med plata Hemmat tel deg i 2016.
Visekongedømmet Ny-Granada
Visekongedømmet Ny-Granada (på spansk Virreinato de la Nueva Granada) var navnet på det spanske koloniale territorium nord i Syd-Amerika fra 1717/1739 til 1819. Det ble opprettet av Felipe V av Spania og territoriet dekket stort sett områder som i dag tilhører Colombia, Ecuador og Venezuela i tillegg til deler av Guyana, Panama, Venezuela, Trinidad og Tobago samt små deler av Brasil og Peru. Hovedstaden i Ny-Granada var Santa Fé de Bogotá og territoriet ble styrt av en visekonge utnevnt av Kongen av Spania. Visekongedømmet Ny-Granada ble opprettet i 1717 men ble avviklet i 1724 for igjen å bli gjenetablert i 1739. Visekongedømmet i Ny-Granada erstattet blant annet det tidligere Ny-Granada som frem til 1717 var underlagt visekongedømmet i Peru.
Anders Lauritzen Smith
Andrew Lawrenceson mest kjent som Anders Lauritzen Smith, er trolig født omkring 1620 i Skottland. Det ble avholdt skifte 14. desember 1692, så han døde noe før. Han var en maler som kan ha vært sentral i stavangerrenessansen, og i utsmykningen av Stavanger domkirke. Det er uvisst om han også var billedhogger. Han brukte ikke selv Smith-navnet, som er tillagt ham i ettertid.
Anders Smith regnes som en av de aller største malerne innen bruskbarokkstilen. Det kalles bruskbarokk fordi utskjæringene minner om buene i et øre.
Var han i Bergen eller Flensburg?
Det er gjettet på at Anders Lauritzen kom til Bergen på slutten av 1630-tallet. Doretea Platou mente at billedhoggerstilen som en senere ser i Stavanger, kom fra Bergen. Ut fra billedhoggerstilen, er hevdet at Anders antakelig arbeidet for billedskjæreren Peiter Negelsen i Bergen. Doretea Platou mente han laget Lammers- og Witte-eptiafiet i Mariakirken i Bergen. For malerarbeidene i Stavanger, er det ikke påpekt noen kobling mot Bergen.